મહેસાણા : એસપીજીના અધ્યક્ષ લાલજી પટેલને આજે ફોન ઉપર અમદાવાદ ભાજપના એક યુવા અગ્રણીએ જાનથી મારી નાખવાની ધમકી આપતાં તેમણે મહેસાણા તાલુકા પોલીસ સ્ટેશનમાં તેની સામે ફરિયાદ નોંધાવતાં ચકચાર મચી જવા પામી હતી. મહેસાણા જિલ્લામાં પાટીદાર અનામત આંદોલન ધીરે ધીરે ઉગ્ર સ્વરૂપ ધારણ કરી રહ્યું છે, તેના ભાગરૂપે અત્યારે યોજાઇ રહેલા કૃષિમેળાઓમાં ઠેરઠેર વિરોધાત્મક કાર્યક્રમો યોજાઇ રહ્યા છે.